30 Januarie is die 30ste dag van die jaar in die Gregoriaanse kalender. Daar volg nog 335 dae in die res van die jaar (336 in skrikkeljare). 1226 – Pous Honorius III keur die Orde van die Karmeliete goed met die bul "Ut vivendi normam". 1592 – Pous Clemens VIII volg Pous Innocentius IX op as pous van die Rooms-Katolieke Kerk. 1649 – Koning Charles I word onthoof vir hoogverraad voor die Banqueting House in Londen tydens die Engelse Burgeroorlog. 1713 – Pous Clemens XI stel Benedetto Erba-Odescacalchi, aartsbiskop van Milaan en Damian Hugo Philipp von Schönborn aan as kardinale. 1751 – Pous Benedictus XIV publiseer Prodiit jamdudum, weer oor karnaval. 1820 – Edward Bransfield van die Britse Vloot land op die vasteland van Antarktika. 1933 – Adolf Hitler word ingesweer as kanselier van Duitsland. 1945 – Tweede Wêreldoorlog: Die Wilhelm Gustloff seeramp vind plaas. 1968 – In die Viëtnamoorlog, stuur Viëtkong magte die Tết Offensief op Viëtnamese Nuwejaarsdag (Tet) van stapel. 1981 – Apartheid: Vier-en-twintig mense sterf in Operasie Beanbag, ’n aanval deur die Suid-Afrikaanse Weermag op die ANC en PAC, in Matola, ’n woonbuurt in Maputo, Mosambiek.